Samarqandda velosport bo‘yicha mamlakat chempionati o‘tkazildi

25—29-mart kunlari Samarqand va Samarqand viloyati yo‘llarida 1998—1999-yillarda tug‘ilgan o‘smirlar o‘rtasida shossedagi velopoyga bo‘yicha O‘zbekiston ochiq chempionati o‘tkazildi. Bu haqda “Gazeta.uz” nashri xabar berdi.

Musobaqa to‘rt bosqichdan iborat ko‘p kunli velopoyga shaklida o‘tkazildi. Bosqichlar 7 kilometrga vaqt bo‘yicha poyga hamda 65, 75 va 34 kilometrga guruh poygalarini o‘z ichiga oldi.
Musobaqalarda O‘zbekistonning turli hududlaridan kelgan velosipedchilar, shuningdek Olma-Ota va Ostona (Qozog‘iston) veloklublari vakillari qatnashdi.
Toshkentlik Javohir Egamberdiyev o‘smirlar o‘rtasida 2014-yilgi O‘zbekiston chempioni bo‘ldi. Yana bir poytaxtlik sportchi Semyon Sevastyanov esa kumush medal sohibiga aylandi. “Bronza”ni Toshkent viloyatidan Iskandar Shodiyev qo‘lga kiritdi.